**ODBOR ZA DRUŽBENE DEJAVNOSTI**

Št. zadeve: 011-0004/2019-114 (302)
Datum: 16. 05. 2022

**ZAPISNIK**

**26. redne seje Odbora za družbene dejavnosti Občinskega sveta Občine Tržič,** ki je potekala v ponedeljek, 16. 05. 2022, ob 17.00 uri, v mali sejni sobi Občine Tržič.

**Prisotni člani:**

- ga. Vida Raztresen,

- ga. Marija Mravlje,

- ga. Mojca Čadež,

- ga. Valerija Rant Tišler

- g. Mladen Novković

- g. Vili Gliha.

**Opravičeno odsotni:**

- ga. Nana Peharc,

**Neopravičeno odsotni:**

-

**Ostali prisotni:**

- g. Klemen Srna, direktor občinske uprave,

- g. Drago Goričan, višji svetovalec na UGDD.

**Zapisnik:**

- Drago Goričan.

**DNEVNI RED:**

1. Pregled zapisnika 25. redne seje Odbora za družbene dejavnosti.
2. Mnenje/stališče/predlogi Odbora na vsebino gradiva 5. točke dnevnega reda 28. redne seje Občinskega sveta Občine Tržič.
3. Mnenje/stališče/predlogi Odbora na vsebino gradiva 6. točke dnevnega reda 28. redne seje Občinskega sveta Občine Tržič.
4. Mnenje/stališče/predlogi Odbora na vsebino gradiva 7. točke dnevnega reda 28. redne seje Občinskega sveta Občine Tržič.
5. Mnenje/stališče/predlogi Odbora na vsebino gradiva 10. točke dnevnega reda 28. redne seje Občinskega sveta Občine Tržič.
6. Seznanitev z vsebino gradiva 4.,8.,9.,11. in 12. točke dnevnega reda 28. redne seje Občinskega sveta Občine Tržič.
7. Razno.

Ga. Vida Raztresen, predsednica Odbora, pozdravi vse prisotne in ugotovil, da je na seji prisotnih šest članov Odbora, ena pa je svojo prisotnost opravičila. Na dnevni red, ki so ga člani Odbora prejeli z vabilom na 26. redno sejo, prisotni niso imeli pripomb.

**Ad.1**

Ga. Vida Raztresen, predsednica odbora, pove, da so zapisnik 25. redne seje člani odbora prejeli po e-pošti in odpre razpravo na vsebino zapisnika.

Na zapisnik 25. redne seje prisotni člani odbora niso imeli pripomb.

Odbor je soglasno sprejel naslednje stališče:

1. **Potrdi se zapisnik 25. redne seje Odbora za družbene dejavnosti z dne 11.04.2022.**

**Ad. 2.**

Odbor je opravil razpravo k 5. točki dnevnega reda 28. redne seje Občinskega sveta Občine Tržič (Informacija glede zadev po prenehanju mandata županu v občini Tržič);

Predsednica odbora ga. Vida Raztresen predstavi vsebino predlaganega gradiva in predlaga, da ga g. Klemen Srna, direktor občinske uprave, še dodatno pojasni.

Klemen Srna, direktor občinske uprave, pove, da je županu 13.05 2022 s potrditvijo mandata poslanca v Državnem zboru prenehala funkcija in tako s 14.05.2022 podžupan Dušan Bodlaj začasno opravlja funkcijo župana. Pred prenehanjem mandata je župan imenoval za podžupana g. Nejca Perka.

Prisotni člani Odbora opravijo razpravo v zvezi s predvidenimi nadomestnimi volitvami in ugotovijo, da je izvedba le teh zaradi bližine rednih lokalnih volitev v novembru mesecu 2022 in z zakonom določenih predhodnih postopkov popolnoma nesmiselna in predvsem predstavlja nepredviden in nepotreben dodaten strošek v proračunu občine in nepotrebno dodatno delo, brez otipljivih rezultatov.

Odbor je soglasno sprejel naslednje stališče:

1. **Odbor predlaga članom Občinskega sveta, da zaradi prihajajočih rednih lokalnih volitev v mesecu novembru 2022 sprejmejo odločitev, da se nadomestne volitve za župana ne izvedejo.**
2. **Odbor predlaga članom Občinskega sveta, da zadolži Občinsko upravo, da o odločitvi Občinskega sveta obvesti Občinsko volilno komisijo.**

**Ad.3.**

Odbor je opravil razpravo k 6. točki dnevnega reda 28. redne seje Občinskega sveta Občine Tržič (Predlog Odloka o določitvi javne zdravstvene mreže na primarni ravni v občini Tržič – 2. obravnava);

Predsednica odbora ga. Vida Raztresen pove, da je predlog odloka v 2. obravnavi in predlaga, da direktor občinske uprave predstavi morebitne pripombe oziroma dopolnitve.

Direktor občinske uprave pove, da Občina Tržič v času seznanitve javnosti z osnutkom odloka, ki je potekala med 6. 4. 2022 in 6. 5. 2022, ni prejela nobenih predlogov, pripomb, priporočil ali mnenj javnosti, prav tako pa tudi na prvo obravnavo gradiva, ki je potekala na 27. seji Občinskega sveta Občine Tržič ni bilo podanih pripomb.

V razpravi prisotni člani Odbora na predloženo gradivo niso imeli bistvenih pripomb.

Odbor je soglasno sprejel naslednje stališče:

1. **Odbor se je seznanil s** **predlogom Odloka o določitvi javne zdravstvene mreže na primarni ravni v občini Tržič v 2. obravnavi** **in ga predlaga članom Občinskega sveta Občine Tržič v sprejem.**

**Ad.4.**

Odbor je opravil razpravo k 7. točki dnevnega reda 28. redne seje Občinskega sveta Občine Tržič (Predlog Odloka o predmetu in pogojih za podelitev koncesije za opravljanje javne zdravstvene službe zdravstvenega varstva otrok in mladine v občini Tržič – 2. obravnava);

Ga. Vida Raztresen, predsednica odbora, pove, da je tudi ta predlog odloka v 2. obravnavi in pojasni, da je na predlog direktorja ZD Tržič podala seji Občinskega sveta dve dopolnitvi predlaganega gradiva v 1. obravnavi in sicer v naslednjem besedilu: »…da bi bilo treba v novi koncesijski pogodbi za širitev tima med občino in izbranim koncesionarjem jasno napisati, da se je dolžna vključevati v službo nujne medicinske pomoči, to je v dežurstva v skladu s številom priznanih timov v občini in pa, da v skladu z ustnim dogovorom skrbi za sodelovanje pediatra in njene koncesije pri izvajanju sistematskih pregledov šolskih otrok, ki poteka v okviru preventivne dejavnosti v Zdravstvenem domu Tržič in sicer v obsegu 0,2 % tima.«. V nadaljevanju predlaga, da direktor občinske uprave predstavi morebitne ostale pripombe oziroma dopolnitve.

Klemen Srna, direktor občinske uprave, pove, da Občina Tržič v času seznanitve javnosti z osnutkom odloka, ki je potekala med 6. 4. 2022 in 6. 5. 2022, ni prejela nobenih predlogov, pripomb, priporočil ali mnenj javnosti. Podane pripombe direktorja ZD Tržič pa se bodo upoštevale pri pripravi razpisne dokumentacije in koncesijske pogodbe.

V razpravi prisotni člani Odbora na predloženo gradivo niso imeli bistvenih pripomb.

Odbor je soglasno sprejel naslednje stališče:

1. **Odbor se je seznanil s predlogom Odloka o predmetu in pogojih za podelitev koncesije za opravljanje javne zdravstvene službe zdravstvenega varstva otrok in mladine v občini Tržič v 2.** **obravnavi in ga predlaga članom Občinskega sveta Občine Tržič v sprejem.**
2. **Pri pripravi razpisne dokumentacije in koncesijske pogodbe se upoštevajo podane pripombe direktorja ZD Tržič.**

**Ad.5.**

Odbor je opravil razpravo k 10. točki dnevnega reda 28. redne seje Občinskega sveta Občine Tržič (Predlog Sklepa o javnih parkirnih površinah na območju občine Tržič, kjer se plačuje parkirnina);

Predsednica odbora ga. Vida Raztresen predstavi vsebino predlaganega gradiva in predlaga, da ga g. Klemen Srna, direktor občinske uprave, natančneje pojasni.

Direktor občinske uprave Klemen Srna pove, da iz izvedenega monitoringa stanja, ugotovitev o izvedbi ukrepov iz akcijskega načrta parkirne politike v občini Tržič v 2. fazi in izvedene ankete izhaja predlog prilagoditve parkirnih režimov, kot je naveden v gradivu.

V razpravi je direktor občinske uprave Klemen Srna prisotnim članom Odbora nekatere nejasnosti še dodatno pojasnil. V zaključku razprave prisotni člani Odbora niso imeli bistvenih pripomb.

Odbor je soglasno sprejel naslednje stališče:

1. **Odbor se je seznanil s predlogom** **Sklepa o javnih parkirnih površinah na območju občine Tržič, kjer se plačuje parkirnina in ga predlaga članom Občinskega sveta Občine Tržič v sprejem.**

**Ad.6.**

Odbor je opravil kratko razpravo k 4.,8.,9.,11. in 12. točki dnevnega reda 28. redne seje Občinskega sveta Občine Tržič);

Ga. Vida Raztresen, predsednica Odbora, prisotnim na kratko predstavi gradivo 4.,8.,9.,11. in 12. točke dnevnega reda 28. redne seje Občinskega sveta Občine Tržič. Pove, da samo gradivo neposredno ne spada na področje, ki ga pokriva Odbor za družbene dejavnosti, kljub temu pa predlaga, da o se člani odbora z navedenim gradivom seznanijo in morebiti zastavijo tudi posamezna vprašanja.

V razpravi so se prisotni člani Odbora seznanili z vsebino gradiva posameznih točk in sicer:

* pod točko 4.: ni bilo gradiva, zato se z vsebino ni bilo moč seznaniti;
* pod točko 8.: ni bistvenih pripomb;
* pod točko 9.: ni bistvenih pripomb;
* pod točko 11.: ni bistvenih pripomb;
* pod točko 12.: ni bistvenih pripomb;

Odbor je soglasno sprejel naslednje stališče:

1. **Odbor se je delno seznanil z vsebino gradiva 4.,8.,9.,11. in 12. točke dnevnega reda 28. redne seje Občinskega sveta Občine Tržič.**

Seja je bila zaključena ob 18.00 uri.

Zapisal: Drago Goričan Odbor za družbene dejavnosti

 Vida Raztresen, predsednica